kardosdrur/scandi-wiki huggingface dataset:
S.W.A.T. (film)

S.W.A.T. er en amerikansk spændingsfilm fra 2003 med Colin Farrell i hovedrollen og en genindspilning af en gammel TV-serie ved samme navn. Andre skuespillere er LL Cool J, Samuel L Jackson, Michelle Rodriguez og Jeremy Renner.

Handling 

Jim Street er en god politimand i LAPD. Da hans partner Brian Gamble ved en ulykke skyder et gidsel, forlader Gamble politistyrken, og Street bliver degraderet til at arbejde med vedligeholdelse af våbnene til de andre politimænd. Da Sjergant Dan «Hondo» Harrelson bliver hentet ind fra en pensionisttilværelse for at danne et nyt S.W.A.T.-hold, samler han en bande sammen bestående af Street, Chris Sanchez, Deke Kaye, T.J. McCabe og Michael Boxer. Næsten på en gang havner de i problemer, da den koldblodede Alex Montel tager livet af sin onkel for at få kontrollen over familiens narkoliga. Han bliver vinket til siden af politiet på grund af en ødelagt baklygte på bilen han kører (som han stjal fra sin døde onkel), og siden bilen står i onkelens navn, og onkelen er eftersøgt af politiet, bliver han arresteret. Efter at de opdager at han faktisk er en international kriminel, tilbyder han 100 millioner dollar til den som kan få ham ud af fængselet. Helvede bryder løs i fængslet da flere planer om at få ham ud bliver sat til værks samtidig.

Rolleliste

Modtagelse 
I filmens åbningsweekend indtjente den $37 062 535 i USA. Totalt indtjente den $207.725.639 på verdensplan.

Eksterne Henvisninger 
 

Amerikanske film fra 2003
Actionfilm fra USA
Alexander (film)

Alexander er en amerikansk film fra 2004. Filmen er baseret på Alexander den stores liv, som spilles af Colin Farrell. Filmen blev instrueret af Oliver Stone som også var med som manuskriptforfatter. Filmen handler om den 30-år gamle Alexander den store som havde erobret næsten hele den da kendte verden, efter at han overtog tronen efter at faderen Filip 2. af Makedonien var blevet myrdet. Han var på felttog mod Persien, Egypten, og Indien i løbet af de kommende otte år.

Medvirkende 
 Colin Farrell som Alexander
 Jessie Kamm som Alexander (barn)
 Connor Paolo som Alexander (ung)
 Angelina Jolie som Olympias
 Val Kilmer som Filip 2. af Makedonien
 Anthony Hopkins som Gamle Ptolemaios 1. af Ægypten
 Elliot Cowan som Ptolemaios
 Robert Earley som Ptolemaios (ung)
 Jared Leto som Hefaistion
 Patrick Carroll som Hefaistion (ung)
 Rosario Dawson som Roxana
 Christopher Plummer som Aristoteles
 David Bedella som skriver Cadmus
 Brian Blessed som brydetræner
 Gary Stretch som Kleitos den Sorte
 John Kavanagh som Parmenion
 Nick Dunning som Attalos
 Marie Meyer som Eurydike
 Mick Lally som hestesælger
 Joseph Morgan som Philotas
 Ian Beattie som Antigonos
 Jonathan Rhys Meyers som Kassander
 Morgan Christopher Ferris som Kassander (ung)
 Denis Conway som Nearchos
 Peter Williamson som Nearchos (ung)
 Neil Jackson som Perdikkas
 Aleczander Gordon som Perdikkas (ung)
 Garrett Lombard som Leonnatos
 Chris Aberdein som Polyperchon
 Rory McCann som Krateros
 Raz Degan som Dareios
 Stéphane Ferrara som Bessos
 Francisco Bosch som Bagoas
 Annelise Hesme som Stateira
 Toby Kebbell som Pausanias
 Féodor Atkine som Oxyartes
 Bin Bunluerit som Poros af Pauravas
 Brian McGrath som doktor
 Oliver Stone (ukrediteret) som makedonsk soldat ved Zeus-statue

Referencer

Eksterne henvisninger 

 Officielle hjemmeside 
 Alexander på Filmcentralen
 

Amerikanske film fra 2004
Dramafilm fra USA
Engelsksprogede film
Historiske film fra USA
Film instrueret af Oliver Stone
Biografiske film fra USA
Film baseret på virkelige begivenheder
LGBT-relaterede film fra USA
Den store udrensning

Den store udrensning eller den store terror (, ) var en undertrykkelses- og forfølgelseskampagne, der blev igangsat af Josef Stalin i Sovjetunionen i 1936. Formålet var at sikre Stalins stilling ved at skaffe sig af med reelle og potentielle modstandere.

Terroren varede til 1938 og omfattede udrensninger af Sovjetunionens kommunistiske parti, undertrykkelse af kulakker, deportation af etniske minoriteter og forfølgelse af enkeltpersoner af private grunde. Kampagnen var præget af fængslinger, drab, omfattende overvågning og udbredt mistanke om sabotage. 

Mens mange blev sat i tvangsarbejdslejre, gik det endnu værre for de ledende bolsjevikker. Kulminationen på udrensningen var Moskvaprocesserne i 1937, hvor højtrangerende partimedlemmer, embedsmænd og officerer blev stillet for retten og tilstod forbrydelser mod partiet og staten. Mange af dem krævede selv at blive idømt dødsstraf. I medierne i Vesten skabte sagen stor furore, fordi det var tydeligt at tilståelserne var resultatet af massivt pres. De fleste blev henrettet.
Danske kommunister blev også anklaget og tilstod.

Antallet af ofre varierer fra det officielle tal 681.692 til 2 mio. I Vesten blev begrebet "den store terror" lanceret i Robert Conquests bog med samme titel fra 1968.

Eksterne henvisninger 

 Om den store terror på folkedrab.dk 

Sovjetunionen i mellemkrigstiden
Begivenheder i 1936
Begivenheder i 1937
Begivenheder i 1938
Son of Light

André Martin Hadland (født 30. januar 1975 i Mandal), kendt under artistnavnene Son of Light og N-Light-N, er en norsk rapper som hører hjemme på Tommy Tees pladeselskab; Tee Productions.

Han udgav i 1997 albummet Deep green under navnet N-Light-N og selv om det da ikke havde de bedste salgstal, har det efterhånden oparbejdet sig status som en klassiker indenfor norsk hiphop. Deep green blev i sin helhed produceret af Tommy Tee, indspillet i Tee Studios og mikset af Kieran Walsh og Tommy Tee i D&D Studios i New York. Albummet gæstes af Tee Productions egne artister; Diaz og Opaque, de amerikanske rapartister Mike Zoot, D-Stress, EZD og den norske jazzartist Helèn Eriksen. Den eneste single fra Deep green var «Fresh (in any season)».

Efter dette blev der længe stille fra Son of Light, med undtagelse af diverse gæstevers, blandt andet på Karpe Diems "Love & Hate" fra 2006. I 2002 kom seksspors EPen The Homecoming (a return to family values) som i følge pladeselskabets hjemmeside var en mellemstation mellem Deep green og et nyt album. På The Homecoming (a return to family values) er alle spor produceret af Tommy Tee, indspillet og mixet i Tee Studios og masteret af Espen Berg på Livingroom. Diaz er eneste gæst på sangen «"t must be them".

Diskografi 
 Deep Green (1997)
 The Homecoming (a Return to Family Values) (2002)
 War of the Words (2011)

Eksterne henvisninger 

 Tee Productions Officielle hjemmeside 

Rappere fra Norge
RAND Corporation

RAND Corporation (sammentrækning af Research ANd Development) er en amerikansk tænketank, der blev grundlagt af flyfabrikken Douglas Aircraft Company i 1946.

Oprindeligt var formålet med tænketanken at udarbejde forskning og analyser for USA's forsvar, men i dag arbejder tænketanken bredere med videnskab og uddannelse. Målet er at bidrage til at øge velfærd og sikkerhed i USA. I dag er tænketanken delvist offentligt finansieret, men modtager også bidrag fra virksomheder, universiteter og private. Siden 1948 har tænketanken været uafhængig af Douglas.

Eksterne henvisninger 

 RAND Corporations hjememside

Etableret i 1946
Tænketanke
Emil Tellerup

Emil Tellerup (født 27. september 1991 i Odense) er en dansk håndboldspiller, der spiller som målmand i Ribe-Esbjerg HH. Han har spillet for flere danske ungdomslandshold. Emil Tellerup deltog med Danmark ved U/19-VM i 2009.

Håndboldkarriere 
Han begyndte sin karriere i Bolbro, inden han skiftede til GOG, hvorfra han kom til TM Tønder Håndbold.
Undervejs vandt han som elev på Oure Efterskole DM i skolehåndbold og deltog på det danske hold ved verdensmesterskaberne i skolehåndbold. Her nåede Danmark til finalen, hvor det blev til et nederlag til Tyskland.

Emil Tellerup vandt sit hidtil eneste DM-guld som herrejunior i sæsonen 2007/08. I sæsonen 2009/10 spillede han sin sidste sæson i ungdomsrækkerne. GOG vandt østligaen og nåede semifinalerne i slutsspillet. Han afsluttede derfor sine ungdomsår med DM-bronze. 

Emil Tellerup var med til at spille GOG2010 tilbage i den danske liga - bl.a. med flere væsentlige indsatser.

Emil Tellerup spiller i 2015/2016 i den danske 1. Division for TM Tønder Håndbold, som efter første 1/2 af sæsonen er på 1. pladsen.

Civil karriere 

I sommeren 2012 stiftede han Tellerup Syskole A/S

Noter 

Håndboldspillere fra Danmark
Håndboldspillere fra GOG
Personer fra Odense
Peter Atke Castberg

Peter Atke Castberg (født 3. august 1779 i Flekkefjord, død 30. april 1823) var en dansk professor, der grundlagde den moderne døveundervisning i Danmark.

Castberg studerede medicin ved Københavns Universitet, hvorfra han tog embedseksamen i 1801, herefter praktiserede han ved Frederiks Hospital og blev dr.med. i 1802. Castberg havde allerede under sine studier og efterfølgende arbejde som læge interesseret sig for at hjælpe døve mennesker. I begyndelsen forsøgte han at helbrede de døve ved hjælp af galvanisme. 

I årene 1803-1805 tog han på en studierejse, for at besøge døveskoler i Kiel, Berlin, Wien og Paris. Efter sin hjemkomst sender Castberg en betænkning til regeringen, hvor han gør opmærksom på nødvendigheden af oprettelsen af en undervisningsanstalt for døvstumme. Loven om denne blev givet af Christian 9. 17. april 1807, hvorefter den officielle undervisning kunne begynde med 10 elever på "Det Kongelige Døvstumme-Institut i Kjøbenhavn"

I henhold til lov af 11. april 1817, skulle alle døve børn i Danmark modtage undervisning på Instituttet, hvilket førte til, at forholdene blev for små, endvidere havde statsbankerotten 1813 ført til tiltagende økonomiske problemer. Dette betød, at instituttet i 1823 blev sat under administration.

Peter Atke Castberg er begravet på Assistens Kirkegård.

Der er opstillet en mindebuste af Peter Atke Castberg ved Skolen på Kastelsvej.

Castbergsvej i Valby ("Valby Vænge") er opkaldt efter Peter Atke Castberg.

Kilder 
 Døvehistorisk selskab 
 

Læger fra Danmark
Døvhed
Professorer fra Danmark
Alumni fra Københavns Universitet
The Sims Creator

The Sims Creator er et bonusprogram, der kommer med The Sims Deluxe Edition og The Sims Complete Collection.
Det indeholder redskaber til at male og ændre deres skin og hudfarve og omfatter en "Face Foto Wizard", som kan "Simifiser" et billede af et ansigt ved at kortlægge den på hovedet Mesh og skabe en BMP billede spillet kan bruge. 

Fordi det er et separat program, er spillere, der ikke har The Sims Complete Collection, bliver nødt til at bruge Disc 1 i Deluxe at starte det, uanset hvad andre udvidelsespakker, de har. 

Creator
Radisson Blu Scandinavia Hotel

Radisson Blu Scandinavia Hotel har flere betydninger:
 Radisson Blu Scandinavia Hotel (København)
 Radisson Blu Scandinavia Hotel (Aarhus)
 Radisson Blu Scandinavia Hotel (Oslo)
 Radisson Blu Scandinavia Hotel (Göteborg)
 Radisson Blu Scandinavia Hotel (Düsseldorf)
SimsVille

SimsVille var navnet på et annulleret computerspil fra Maxis. Det var  en krydsning mellem The Sims og SimCity. Spillet blev annonceret i 2000 men aflyst september 2001. Traileren kan ses på SimCity 3000 Unlimited installations-cd'en samt The Sims: Livin 'Large udvidelsespakken. Det blev aflyst fordi  Maxi brugte flere af arbejderne på the Sims-produkterne.

Eksterne 
Billeder fra spillet,  engelsk 

Ville
Carl Axel Vindum

Carl Alex Vindum (28. juni 1925 i Viborg – 27. marts 1945 i Gentofte) var en ung portierassistent og modstandsmand fra København.

Vindum, som tilhørte en militær modstandsgruppe, blev dræbt på Prins Valdemars Vej 37 i Gentofte i forbindelse med en aktion den 27. marts 1945. Han ligger begravet i det store gravfelt i Mindelunden i Ryvangen.

På Kildevældskolen, tidligere Vognmandsmarken Skole og Bryggervangen Skole, på Østerbro findes to mindetavler for tidligere elever, som satte livet til under modstandskampen, Vindum findes med på begge.

Kilder 
 Carl Alex Vindum i Modstandsdatabasen
 Weltkriegsopfer.de – Kriegstote/r: Carl Alex Vindum 

Modstandsfolk fra Danmark
Danskere i 1900-tallet
Personer fra Viborg
Personer fra Danmark myrdet af Nazi-Tyskland
Keşla FK

Keşla FK (az. Keşlə Futbol Klubu) er en fodboldklub, der spiller i den bedste liga i Aserbajdsjan.

Klubben vandt det aserbajdsjanske mesterskab i 2006 og 2009, samt pokalturneringen i 2005.

Historiske slutplaceringer

Inter FK (2004–2017)

Keşla FK

Europæisk deltagelse

Noter

Eksterne links 
 Keşla FK på Soccerway

Fodboldklubber i Baku
Etableret i 1997
Jan Damgaard Kiær

Jan Damgaard Kiær (21. februar 1919 i Kristiania i Norge – 4. august 1945 i København) var en dansk korrespondent og modstandsmand fra København.

Damgaard Kiær som var tilknyttet militærgrupperne i København, medvirkede under besættelsen ved illegale transporter af personer og post til Sverige og trykning og forsendelse af de illegale blade De Frie Danske og Niels Jydes Breve. Han var tilknyttet modstandsgruppen Holger Danske som ordonnans for kompagnichefen i kompagni 3. Han blev 22. juli 1944 arresteret af tyskerne og først og sat i Horserødlejren og Frøslevlejren, hvorefter han blev deporteret til KZ Neuengamme. Han blev hjemført med Røde Kors hvide busser og indlagt på Øresundshospitalet, hvor han døde af den tuberkulose, som han havde pådraget sig i Tyskland. Han ligger begravet på Gentofte Kirkegård.

På Kildevældskolen, tidligere Vognmandsmarken Skole og Bryggervangen Skole, på Østerbro findes to mindetavler for tidligere elever som satte livet til under modstandskampen, Damgaard Kiær findes med på Vognmandsmarken-tavlen..

Kilder 
 Jan Damgaard Kiær i Modstandsdatabasen
 Weltkriegsopfer.de – Kriegstote/r: Jan Damgaard Kjær

Eksterne henvisninger 
 

Modstandsfolk fra Danmark
Danskere i 1900-tallet
Personer fra Oslo
Ofre for nazismen fra Danmark
Jacob Severin

Jacob Sørensen Severin (født 27. oktober 1691 i Sæby, død 23. marts 1753) var fra Sæby og var islandsk købmand og godsejer, da han ud over Island og Finnmarken tilbød at overtage handel og besejling af Grønland, da Hans Egedes Bergenskompagni blev opløst, og kongen ikke ønskede at varetage handelen mere.

Baggrund 
Jacob Severin blev født den 27. oktober 1691 i Sæby. Hans mor hed Birgitte Olsdatter. Hans far, Søren Nielsen, blev senere byfoged i Sæby. Jacob gik i skole til han var 15 år. I en tidlig alder kom han til penge ved at gifte sig d. 22. december 1713 i København med den 40 år ældre Maren Nielsdatter enke efter den islandske købmand Segud Langwagen og kom til at eje dennes forretning, der drev storhandel på Island og Finmarken og senere hvalfangst ved Spitsbergen. Maren Nielsdatter blev begravet på Øster Urtegård, København d. 10. august 1734, hos sin første mand Segud Langwagen

Handelsliv 

Han overtog status af Islandsk købmand i København efter Segud Langwagen (o.1645-før 1706). Han blev medlem af Stadens 32 mænd, hvorved han fik indflydelse og havde mulighed for foretræde for kongen.

Grønlandshandel 
I 1733 fik han eneprivilegium (monopol) på handelen på Grønland og et tilskud på 2000 rigsdaler årligt til missionen. I 1740 forhøjedes tilskuddet, da han påstod at have tabt 16000 rigsdaler, blandt andet på grund af at en dødbringende koppesygdom havde lagt landet øde.

2. ægteskab og Dronningslund Slot 
Severin giftede sig anden gang i 1735 med Birgitte Sophie Nygaard af Resen (1704-1739). Fra 1735 overgik Dronninglund slot i hans navn fra den tidligere ejer Carl Adolph von Plessen.. Dronninglund og Dronninggård hovedgårde med 1000 tønder hartkorn gods, inklusiv Hals Ladegård og meget skov, der gav tømmer til hans skibe. Ved gården Bløden ved Hals, som han kaldte Grønlands Lykke, anlagde han et skibsbyggeri og trankogeri og en havn til skibene om vinteren.

Eneret på Grønlandshandel håndhæves 
I 1738-1739 havde hans ansatte ført en lille krig med hollænderne, der handlede ved de kolonier, hvor Sewerin havde eneret. Herefter fik han tilladelse til at føre det danske orlogsflag og fik hjælp til ammunition og våben. I 1739 tog han 4 skibe fra hollænderne, mens de til gengæld tog et af hans.

Ægteskab med niece 
I 1742 fik han kongelig bevilling til at indgå ægteskab med Maren Dalager, der var hans søsters datter. Han skulle til gengæld betale 33 rigsdaler til Sæby Hospital før ægteskabet.
Han boede på Dronninglund Slot til sin død den 23. marts 1753. Ved hans død opgjordes hans formue til 9000 rigsdaler.. Severin ligger begravet i Dronninglund Kirke.

Omkring 1744 tog han initiativ til Hedekroen ved Hjallerup. Fæsteren her skulle hvert år afholde et marked. Det er i dag det store Hjallerup Marked.

Poul Egede beskrev ham som en ejegod mand og hans kæreste ven.

Noter 

Personer i Grønlands historie
Godsejere fra Danmark
Danskere i 1700-tallet
Grosserere fra Danmark
Personer fra Sæby
Personer i Dansk Biografisk Leksikon
Stadens 32 mænd
Kay Helge Svendsen

Kay Helge Svendsen (11. november 1918 i København-24. maj 1945) var en dansk ejendomsmægler, assurandør og modstandsmand.

Svendsen medvirkede under besættelsen ved de illegale transporter af personer og post til Sverige. Han blev 9. oktober 1944 arresteret af tyskerne og deporteret til Neuengamme. Han blev hjemført i april 1945 med Røde Kors hvide busser og indlagt på Blegdamshospitalet, hvor han døde af af de fysiske men han havde pådraget sig i Tyskland. Han ligger begravet på Assistens Kirkegård.

På Kildevældskolen, tidligere Vognmandsmarken Skole og Bryggervangen Skole, på Østerbro findes to mindetavler for tidligere elever som satte livet til under modstandskampen, Kay Helge Svendsen findes med på Bryggervangen tavlen..

Kilder 
 Kay Helge Svendsen i Modstandsdatabasen
 Weltkriegsopfer.de – Kriegstote/r: Kay Helge Svendsen 

Modstandsfolk fra Danmark
Danskere i 1900-tallet
Personer fra København
Ejendomsmæglere fra Danmark
Ofre for nazismen fra Danmark
Assurandører fra Danmark
Sanya (Hainan)

Sanya (kinesisk: 三亚; pinyin: Sānyà) er Kinas sydligste by. Den ligger helt mod syd i øprovinsen Hainan ved Kinas kyst til det Sydkinesiske Hav og Tonkinbugten. Den er en by på præfekturniveau.

Befolkningen anslås (2006) til 485.000 mennesker.

Byen er en yndet indenlands og international turistdestination, blandt andet på grund af trope-strandene. Miss World-konkurrencen blev arrangeret i Sanya både i 2003, 2004, 2005, og 2007. Sanya havde også værtskabet for World's Strongest Man-konkurrencen i 2006.

Kulturminder
Stenalderhulen i Luobi (Luobidong yizhi, 落笔洞遗址) Tengqiao-gravene (Tengqiao muqun, 藤桥墓群) fra Tang-dynastiets til Ming-dynastiets tid blev i 2001 henholdsvis  2006 opført på Folkerepublikken Kinas liste over kulturminder.

Trafik

Kinas rigsvej 223 ender i Sanya. Den begynder i Haikou i nord og følger Hainans østkyst sydover til Sanya.

Kinas rigsvej 224, den centrale vejforbindelse tværs over Hainan, begynder i Haikou og ender i Sanya. 

Kinas rigsvej 225, den vestlige halvdel af ringvejen rundt om  Hainan, løber fra Haikou i nord via Danzhou og Dongfang til Sanya i syd.

Hainan
Bypræfekturer
John Roberts

John Glover Roberts, Jr. (født 27. januar 1955 i Buffalo, New York) er en amerikansk dommer, der er den 17. og nuværende præsident for USA's højesteret. Han har været i embedet siden 2005, hvor han blev nomineret af George W. Bush efter William Rehnquists død.

Opvækst og uddannelse 
Roberts voksede op i Indiana og er uddannet fra Harvard University i 1976, og var samme sted redaktør for Harvard Law Review. Han blev efter endt uddannelse ansat som juridisk assistent hos appeldommeren Henry Friendly.

Karriere 
Fra 1980 til 1981 arbejdede han for højesteretsdommer Rehnquist, og 1981-1982 som specialrådgiver for justitsminister William French Smith. Fra 1982 til 1986 var han assisterende juridisk rådgiver for præsident Ronald Reagan. Da han blev nomineret til højesteretspræsident var han dommer ved den føderale appeldomstol i Washington, D.C.. Han var tidligere blevet udnævnt i 2001, men dengang blokerede Demokraternes flertal i Senatet for udnævnelsen. 

Han er den yngste højesteretspræsident siden John Marshall, der sad fra 1801 til 1835.

Eksterne henvisninger 

Højesteretsdommere fra USA
Personer fra Buffalo
Paraceløerne

Paraceløerne (西沙群岛|t=西沙群島, Xīshā Qúndǎo, Xisha-Øerne, vietn. , Chữ nôm: ) er en gruppe på ca. 130 små ubeboede Rev- og Koraltoller, omkring 325 km øst for Vietnam i det  Sydkinesiske Hav.  De har et areal på cirka 6 km². Det højeste punkt er på Rocky Island og ligger på 14 moh. 

Øernes tilhørsforhold er omstridt. De  har siden 1974 været under  Folkerepublikken Kinas kontrol, og de  regner dem som en del af Provinsen Hainan, men både Republikken Kina, Filippinerne og Vietnam gør også krav på dem.

Trods hyppige  hvirvelstorme og tropisk klima er øerne centrum for alle tre landes interesse , da man formoder at der er  olie- og naturgasforekomster i området

Kina understreger sine krav med opførelse af havneanlæg og en lufthavn.

Derudover er der utallige skibsvrag  med værdifulde  historiske ladninger, hovedsageligt kinesiske eksportprodukter fra Song-, Yuan- og Ming-tiden.

Geografi
Øerne er en gruppe på cirka 130 ubeboede koralatoller og ligger et stykke nord i Det Sydkinesiske Hav. De har et areal på cirka 6 km². Den højeste punkt ligger på Rocky Island og ligger på 14 moh. Øen dækkes stort set af lav vegetation. 

Øerne er delt mellem den vestre Crescentgruppe og den østre Amfitritegruppe.

Havet omkring øerne er rigt på fisk og formodes også at have store olie- og naturgasforekomster.

Nær Paraceløerne findes er verdens dybeste "blå hul", et undersøisk jordfaldshul, kaldet Dragehullet eller det Sydkinesiske havs øje med en dybde på over 300 m.

Øer og rev 
 Yongxing Dao (, )
 Ganquan Dao (, )
 Huaguang Jiao (, )
 Yuzhuo Jiao (, )
 Bei Jiao (, )

Historie

Øerne har længe været kendt af kinesiske søfarere, og Kina har gjort krav på øerne i lang tid. I 1537 blev de besøgt af den portugisiske søfarer kaptajn de Pinto, som gav dem det europæiske navn Ilhas do Tavaquerro. Øeene blev formelt annekteret af Kina den 19. januar 1974.

Øgruppen indgår sammen med Dongshaøerne, Nanshaøerne og Zhongshaøerne i de kinesiske såkaldte South China Sea Islands.

Navnet Paracel for øerne er en navngivning efter Paracelsus.

Suveræniteten over øerne har været genstand for en række konflikter i området mellem Kina, Taiwan og Vietnam siden begyndelsen af 1900-tallet. Efter, at Frankrig okkuperede Indokina, tog det kontrol over øerne og gjorde dem til en del af kolonien Fransk Indokina i 1932. Da Frankrig trak sig tilbage i 1956 efter nederlaget i Den første indokinesiske krig, besatte styrker fra det kommunistiske Kina umiddelbart øen Yongxing, en af de vigtigste øer i gruppen, mens andre øer forblev under sydvietnamesisk kontrol. Spændingerne i området steg og endte med et militært sammenstød i januar 1974 mellem Sydvietnam og Kina. Efter blodige kampe lykkedes det den kinesiske styrke at få kontrol over øerne, en kontrol de siden har opretholdt. Øerne ligger inden for Kinas kravlinje, "Den nistiplede linje", men suverænitetspørgsmålet er ikke folkeretsligt løst, og Vietnam gør fortsat krav på øerne.

Noter

Eksterne henvisninger

 A Milestone in China's Archaeology: Discovery of Ancient Ceramics off Xisha 
 Another 10 Relics Sites Discovered off Xisha Islands 
 

Øgrupper i Stillehavet
Omstridte områder
Sydkinesiske Hav
Hainan
Kinas politik